**Tárgy: Szociális célú tüzelőanyag igénylésére**

**pályázat benyújtása**

**ELŐTERJESZTÉS**

**Csemő Község Képviselő-testületének**

**2018. július 30-án tartandó ülésére**

**Tisztelt Képviselő-testület!**

A belügyminiszter a korábbi évek gyakorlatának megfelelően pályázatot hirdetett a helyi önkormányzatok szociális célú tüzelőanyag vásárlásához kapcsolódó kiegészítő támogatásra, melynek célja az 5000 fő lakosságszámot meg nem haladó települések tűzifavásárláshoz vagy szénvásárláshoz kapcsolódó támogatása.

A pályázati kiírás szerint a 2017. évi közfoglalkoztatási létszám adatának átlaga, illetve a 2018. január 01-i lakosságszámból a 80 év feletti korcsoportos adatának alapján kerül meghatározásra az igényelhető tűzifa mennyisége. Ez alapján 230 m3 tűzifavásárlásra nyújthatunk be kérelmet, melyhez 1.000.- Ft/m3 + ÁFA önerőt kell hozzátenni, valamint biztosítani kell a rászorulók részére a megállapított tűzifamennyiség házhoz szállítását. A pályázat benyújtásának határideje 2018. augusztus 31.

A korábbi évek tapasztalata alapján erre a támogatási formára nagy szükség van, ezért kérem az alábbi határozati javaslat elfogadását:

**…./2018. (07. 30.) határozat**

Csemő Község Önkormányzatának Képviselő-testülete

pályázatot nyújt be a belügyminiszter által a települési

önkormányzatok szociális célú tüzelőanyag vásárláshoz

kapcsolódó kiegészítő támogatásra.

A pályázathoz szükséges önerőt, melynek összege

292.100.- Ft, és a házhozszállítás költségeit 2018. évi

költségvetéséből biztosítja.

A szociális célú tűzifa támogatásra jogosultak körét a

Képviselő-testület önkormányzati rendeletben állapítja

meg.

Az önkormányzat vállalja, hogy a szociális célú tűzifában

részesülőktől ellenszolgáltatást nem kér.

Határidő: 2018. augusztus 31.

Felelős: polgármester, jegyző.

Csemő, 2018. július 25.

Dr. Lakos Roland

polgármester