MCj03380420000[1]**CSEMŐI KONYHA Bt.**

*Csemő Község Önkormányzata*

*Képviselő-testülete*

*Dr. Lakos Roland*

*polgármester*

*útján*

Tisztelt Polgármester Úr!

Csemő Község Önkormányzata és társaságunk a Csemői Konyha Bt. között 2014. december 16. óta hatályos szerződés van érvényben a közétkeztetési feladatok ellátására.

A vállalkozási szerződés 28. pontjára hivatkozással szeretnénk kérni a szolgáltatás ellenértékének növelését az alább felsorolt indokokra tekintettel.

A szolgáltatás ellenértékének nyersanyag részére vonatkozó egységárak utoljára 2013. januárjában, a rezsire vonatkozó ellenérték rész 2015. decemberében emelkedtek.

Az áremelés indoklásaként az előző években jelentős mértékben megemelt kötelező legkisebb munkabér és a garantált bérminimum kihatása a rezsiköltségre, valamint az élelmiszer árak 5 év alatti jelentős emelkedése is felhozható.

Tájékoztatásul a kötelező legkisebb minimálbér és garantált bérminimum változása:

Minimálbér Garantált bérminimum:

2015. 105.000 Ft/fő/hó 122.000 Ft/fő/hó

2016. 111.000 Ft/fő/hó 129.000 Ft/fő/hó

2017. 127.500 Ft/fő/hó 161.000 Ft/fő/hó

2018. 138.000 Ft/fő/hó 180.500 Ft/fő/hó

A minimálbér 2015 óta 31,42%-kal a garantált bérminimum 47,95%-kal emelkedett, és ez az emelkedés nem csak a saját bérköltséget befolyásolta, hiszen a kötelező béremelés a beszállítókat, az egész ellátási láncot érintette, melynek következtében a beszállítók is áremelésre kényszerültek.

Ezt a jelentős költségtöbbletet már nem fedezi a jelenlegi szolgáltatási ellenérték, ezért szükséges a szolgáltatási díj rezsi részének mindenképpen emelése, ezzel együtt a vállalkozási szerződés 1. sz. módosítása.

A KSH adatai alapján a főbb alapanyagok és termékek árai 2014.01.01-től napjainkra az alábbiak szerint alakultak:

|  |  |  |
| --- | --- | --- |
| Megnevezés | Beszerzési súly | Áremelkedés |
| Sertéshús | 8% | -9,2% |
| Baromfihús | 13% | -14,7% |
| Húskészítmény | 5% | 2,9% |
| Szárazáru | 16% | 12,6% |
| Mirelit, hal | 14% | 16,2% |
| Zöldség | 10% | 28% |
| Gyümölcs | 5% | 63% |
| Pékáru | 13% | 8,6% |
| Tejtermék | 14% | 11,2% |
| **Összesen** | **98%** | **10,42%** |

Tovább nehezíti a helyzetet a közétkeztetéshez kapcsolódó jogszabályok szigorodó változása, amely szintén többlet terhet, többlet költséget jelent számunkra.

A fentiekben bemutatott bérköltség növekedés és a fogyasztói árindex hatásának együttes következményeként az áremelésre az alábbiak szerint teszünk javaslatot és egyben a rezsiköltséget új szerkezetben emeljük be a szolgáltatási díjba:

|  |  |  |  |  |
| --- | --- | --- | --- | --- |
| **Megnevezés** | **nyersanyag ár régi** | **nyersanyag ár**  **új** | **rezsi költség** | **Összesen** |
| óvodai tízórai | 93 Ft | 93 Ft | 25 Ft | 118 Ft |
| óvodai ebéd | 244 Ft | 244 Ft | 85 Ft | 329 Ft |
| óvodai uzsonna | 28 Ft | 28 Ft | 20 Ft | 48 Ft |
| **összesen** | **365 Ft** | **365 Ft** | **130 Ft** | **495 Ft** |
|  |  |  |  |  |
| iskolai tízórai | 105 Ft | 105 Ft | 27 Ft | 132 Ft |
| iskolai ebéd | 290 Ft | 290 Ft | 100 Ft | 390 Ft |
| iskolai uzsonna | 39 Ft | 39 Ft | 25 Ft | 64 Ft |
| **összesen** | **434 Ft** | **434 Ft** | **152 Ft** | **586 Ft** |

A táblázatban szereplő árak nettó árak, nem tartalmazzák a 27% általános forgalmi adót! Az új árakat 2018. szeptember 1-jétől tervezzük alkalmazni.

Tisztelt Polgármester Úr!

A szolgáltatásunk valamennyi költségeleme jelentősen növekedett és várhatóan tovább fognak nőni.

Őszintén számítunk arra, hogy érveink érdemi számbavételével jelen kezdeményezésünk az Ön és a képviselőtestület részéről is támogatásra talál.

Természetesen a szükséges egyeztetésekre soron kívül rendelkezésre állunk.

Csemő, 2018. június 29.

Köszönettel:

Lendér József

ügyvezető

Csemői Konyha Bt.